Poziv na dostavu projektnih prijedloga

**Osnaživanje hrvatsko-švicarskih partnerstava za lokalni društveno-ekonomski rast i razvoj**

Izjava prijavitelja o istinitosti podataka i ispunjavanju preduvjeta za sudjelovanje u postupku dodjele bespovratnih sredstava

i

Izjava o partnerstvu

*(Obrazac ispunite, potpišite, ovjerite pečatom i priložite prijavi)*

|  |  |  |
| --- | --- | --- |
| Naziv projekta: |  |  |

1. **Izjava prijavitelja o ispunjavanju i prihvaćanju uvjeta natječaja**

Potpisom i pečatom na ovoj izjavi pod kaznenom i materijalnom odgovornošću prijavitelj izjavljuje sljedeće:

1. prijavitelj je proučio natječajnu dokumentaciju i prihvaća sve uvjete Poziva na dostavu projektnih prijedloga;
2. prijavitelj je pravna osoba koja zadovoljava uvjete Poziva na dostavu projektnih i koja je na dan prijave registrirana za obavljanje djelatnosti u Republici Hrvatskoj i;
3. prijavitelj posjeduje pravni, financijski i operativni kapacitet za provedbu projekta;
4. prijavitelj ima plaćene sve poreze i druga obvezna davanja u skladu s nacionalnim zakonodavstvom dospjele za plaćanje do uključujući zadnjeg dana u mjesecu prije prijave projektnog prijedloga na natječaj;
5. prijavitelj nije u predstečajnom ili stečajnom postupku, postupku gašenja, postupku prisilne naplate ili u postupku likvidacije;
6. prijavitelj nije prekršio odredbe o namjenskom korištenju javnih sredstava (nacionalnih ili EU);
7. prijavitelj vodi transparentno financijsko poslovanje;
8. prijavitelj je suglasan da će, ukoliko je projekt usmjeren na djecu kao potencijalne korisnike, tijekom provedbe, odnosno, u trenutku kada budu poznata njihova imena, dostaviti dodatnu dokumentaciju za osobe koje će kroz provedbu projektnih aktivnosti biti u kontaktu s djecom[[1]](#footnote-1) [kako bi se provjerilo jesu li pravomoćno osuđene za neko od kaznenih djela iz glave IX, X, XVI, XVII i XVIII Kaznenog zakona („Narodne novine“, 125/11, 144/12, 56/15 i 61/15; imaju li izrečenu prekršajno pravnu sankciju i/ili im traje zaštitna mjera propisana Zakonom o zaštiti od nasilja u obitelji („Narodne novine“, 137/09, 14/10 i 60/10); odnosno traje li im sigurnosna mjera obveznog psihijatrijskog liječenja, obveznog liječenja od ovisnosti, obveznog psihosocijalnog tretmana, zabrane obavljanja određene dužnosti ili djelatnosti, zabrane približavanja, uznemiravanja i uhođenja, udaljenja iz zajedničkog kućanstva, zabrane pristupa internetu ili sigurnosna mjera zaštitnog nadzora po punom izvršenju kazne zatvora izrečena temeljem Kaznenog zakona („Narodne novine“, 125/11, 144/12, 56/15 i 61/15)];
9. prijavitelj nije dostavio lažne podatke pri predočavanju dokaza o okolnostima sukladno gore navedenim točkama, niti pružio bilo koje druge lažne informacije;
10. prijavitelj nije u sukobu interesa;
11. prijavitelj je suglasan da će u slučaju zahtjeva od nadležnog tijela, dostaviti tražena dodatna pojašnjenja i/ili dokumentaciju vezane uz provjeru prijave;
12. prijavitelj je suglasan s javnom objavom podataka o projektu koji su od javnoga značaja;
13. prijavitelj je suglasan da su svi podaci koje je naveo u projektnoj prijavi istiniti i odgovaraju stanju na dan prijave na poziv na dostavu projektnih prijedloga;
14. projekt u trenutku podnošenja projektnog prijedloga nije fizički niti financijski završen;
15. ako se naknadno izmijenila situacija prijavitelja u odnosu na jednu ili više točaka navedenih u ovoj Izjavi, prijavitelj će o tome odmah obavijestiti Ured za udruge Vlade Republike Hrvatske.

II. Izjava o partnerstvu

Potpisom i pečatom na ovoj Izjavi pod kaznenom i materijalnom odgovornošću prijavitelj projekta izjavljuje sljedeće:

1. prijavitelj potpisuje ugovor o dodjeli bespovratnih sredstava u ime partnerstva;
2. u slučaju odabira projektnog prijedloga za financiranje prijavitelj će aktivno sudjelovati u provedbi projekta;
3. prijavitelj je suodgovoran za provedbu projekta i obvezuje se da će ga provoditi u skladu sa svim važećim propisima;
4. prijavitelj će uz pomoć partnera koordinirati odnosno organizirati provedbu projekta i izvještavati o provedbi;
5. prijavitelj će poštovati načela dobrog partnerstva.

Naziv prijavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime ovlaštene osobe:

Datum i mjesto:\_\_\_\_\_\_\_\_\_\_\_\_\_\_\_\_\_\_\_\_

Potpis:

1. U slučaju da su navodi u zagradi primjenjivi, navedene osobe ne smiju sudjelovati u provedbi projektnih aktivnosti. [↑](#footnote-ref-1)